Σιδηροδρομικός Σταθμός Αμφίπολης

Ο Σιδηροδρομικός Σταθμός Αμφίπολης αποτελούσε σταθμό των Σιδηροδρόμων Ελληνικού Κράτους, επί της σιδηροδρομικής γραμμής Νέας Ζίχνης - Λιμένα Αμφίπολης, στη χιλιομετρική θέση 17,450 από τη Νέα Ζίχνη. Βρίσκεται στον σημερινό Δήμο Αμφίπολης της Περιφερειακής Ενότητας Σερρών, δίπλα στο χωριό Αμφίπολη, από το οποίο και πήρε την ονομασία του.

Εγκαινιάστηκε στις 5 Μαΐου 1940 και διέθετε πλευρική αποβάθρα. Έπαψε να λειτουργεί το 1957 μαζί με τη γραμμή Νέας Ζίχνης - Λιμένα Αμφίπολης, ενώ η γραμμή αποξηλώθηκε το 1969. Σήμερα, ο χώρος του σταθμού λειτουργεί ως αρχαιολογικό πάρκο.

 Παραπομπές 

Κατηγορία:Κλειστοί σιδηροδρομικοί σταθμοί στην Ελλάδα
Κατηγορία:Σιδηροδρομικοί σταθμοί στις Σέρρες
Κατηγορία:Σιδηροδρομικοί σταθμοί που εγκαινιάστηκαν το 1940